পারমাণবিক অস্ত্র ও দূরপাল্লার ক্ষেপণাস্ত্র উৎপাদন বন্ধ করতে উত্তর কোরিয়ার ওপর চাপ অব্যাহত রেখেছে যুক্তরাষ্ট্র। ট্রাম্প-কিম সম্মেলনের ধারাবাহিকতায় মার্কিন কর্মকর্তারা নিয়মিত যোগাযোগ রাখছেন উত্তর কোরিয়ার সঙ্গে। দক্ষিণ কোরিয়ার সঙ্গেও দেশটির সম্পর্ক কিছু কিছু ক্ষেত্রে আগের চেয়ে বেশি উন্মুক্ত হয়েছে। কিন্তু পারমাণবিক নিরস্ত্রীকরণে যথেষ্ট অগ্রগতি না হওয়ার বিষয়ে ট্রাম্প অসন্তোষ প্রকাশ করলে মার্কিন কূটনীতিকদের উত্তর কোরিয়া পূর্বনির্ধারিত একটি সফর স্থগিত হয়ে যায়।